Document ID: /roh_data/filtered/fineweb-2-filterrobots_roh.jsonl.gz/66250

Auto croda 20 meters d'ina spunda giu
- Gievgia, 5.3.2015, 18:55
A Maladers hai dà in accident cun auto la gievgia suentermezdi. In pèr dal chantun Tessin charrava sin la via dal Scanvetg ch'era cuverta cun naiv.
En ina storta da manaivel da la fermada da posta a Malix è l'auto glischnà, rut tras ina saiv ed è crudà 20 meters d'ina spunda giu. Sco quai che la polizia communitgescha hajan las duas persunas pudì bandunar l'auto senza blessuras.
L'auto è vegnì donnegià dal tut. Durant che l'auto è vegnì salvà ha la polizia stuì serrar la via dal Scanvetg per mes'ura.
RR novitads 20:00